Държавен вестник, бр. 83, 2015 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  83
суша и море съобразно ситуационната картина 
по държавната граница, наличната инфра-
структура, ресурси и географските особености 
на Република България.
Чл. 21. (1) Служебните кучета – патрулни, 
специализирани и постови, са помощно сред-
ство и се използват в дейността на служителите 
на ГДГП при практическото осъществяване 
наблюдението на границата и специфичната ох-
ранителна дейност на международните летища. 
(2) Използването на служебните кучета за 
денонощието се планира така, че при всяка 
възникнала необходимост да бъде възможно 
осигуряването на служебно куче за изпълнение 
на възложените задачи. За всеки случай на 
използване на служебно куче за задържане на 
лице/лица водачът изготвя докладна записка 
до началника на ГПУ или МГПГ, в която 
отразява мястото, срещу кого и при какви 
обстоятелства е използвал служебното куче, 
както и какви са резултатите от това. 
(3) Водачите на служебни кучета не из-
пълняват служебните си задължения без 
зачислените им животни с изключение на 
случаите по ал. 5. 
(4) Специализираните служебни кучета се 
включват в състава на граничнополицейските 
наряди за търсене, откриване и обозначаване 
на взривни вещества при проверки в зоните на 
граничните контролно-пропускателни пунк­
тове (ГКПП), предгаровите пространства и 
обществените зони в районите на междуна-
родните летища, районите на пристанищата и 
в дълбочина на граничната зона в зависимост 
от необходимостта, развитието на оперативна-
та обстановка и наличните сили и средства. 
(5) Служебните кучета не се използват за 
изпълнение на задачи в случаите на: 
1. заболяване на кучето или отсъствие на 
неговия водач; 
2. неблагоприятни метеорологични условия 
(проливни дъждове, ураганни ветрове, снежни 
виелици и др.); 
3. въведени ветеринарни ограничения; 
4. температура на въздуха, по-ниска от 
минус 10 °С и по-висока от +30 °С, когато 
работата им е свързана с непрекъснат престой 
на открито. 
(6) При използване на служебно куче се 
спазват следните основни правила: 
1. при придвижване през местността во-
дачът и кучето се движат пред останалия 
състав на наряда; 
2. при извършване на личен обиск на 
задържано лице водачът и служебното куче 
се разполагат за охрана на разстояние 2 – 3 
метра от задържания; 
3. при съпровождане на задържани лица 
водачът и кучето се движат отзад или от 
страната, от която е възможно отклоняване 
или опит за бягство на лицата; 
4. по време на патрулиране служебното 
куче се води на къс повод и без намордник; 
по преценка на водача то може да се движи 
и свободно, а на обществени места му се по-
ставя намордник, като водачът е длъжен да 
следи непрекъснато поведението му; 
5. при задържане на лице  в случаите на 
оказана съпротива или при опит за бягство 
водачът може да освободи служебното куче 
от нашийника и повода, ако действията по 
задържането не могат да бъдат осъществени по 
друг начин; служебното куче се освобождава 
само след отправено устно предупреждение 
към правонарушителите от страна на водача; 
6. в случай че служебното куче е наранило 
задържаното лице, водачът е длъжен незабавно 
да окаже първа помощ на пострадалия. 
(7) Началниците на ГПУ, ГКПП, групите за 
охрана на държавната граница (ГОДГ), МГПГ/
мобилните граничнополицейски взводове 
(МГПВ), началниците на сектори „Гранично 
наблюдение“ (СГН) в РДГП, сектор „Летищна 
сигурност – Аерогара София“ (СЛС АС) при 
РДГП – Аерогари, и ГЛС носят отговорност 
за организацията по правилното настаняване 
(в служебни и домашни условия), ежедневното 
обслужване, пред- и следкурсовото обучение, 
провеждането на тренировъчните занятия, 
използването, храненето и транспортирането 
(в служебни и лични ППС) на служебните 
кучета при или по повод изпълнение на слу-
жебни задачи. 
(8) Водачите на служебни кучета отговарят 
за цялостната дейност, свързана с отглежда-
нето, подготовката и използването на зачи-
слените им кучета.
Чл. 22. (1) Автомобилите, мотоциклетите 
и другата високопроходима техника се из-
ползват за: 
1. непосредствено изпълнение на служебни 
задачи от подвижните граничнополицейски 
наряди (ГПН); 
2. транспортиране на служителите до и 
от мястото за изпълнение на граничнополи-
цейския наряд; 
3. осигуряване изпълнението на други за-
дачи, свързани с наблюдението на границата 
и специфичната охранителна дейност в зоните 
на международните летища. 
(2) Забранява се използването на служеб-
ните автомобили за изпълнение на дейности, 
различни от възложените на служителите 
служебни задачи.
Чл. 23. (1) Граничнополицейският кораб 
(ГПК) е тактическа плавателна единица за 
наблюдение на морската и речната граница, 
контрол за спазване на правилата за мир-
но преминаване, спиране и пребиваване в 
морските пространства и българската част 
на река Дунав и за защита на суверенните 
права и юрисдикцията на Република Бълга-
рия в прилежащата зона и изключителната 
икономическа зона. 
(2) Граничнополицейският кораб е ком-
плектуван с щатен екипаж, носи гранично-
полицейски флаг и вимпел, има отличителни 
знаци, надписи и оборудване за зрителна и 
звукова сигнализация.